Ρόλλο

Οικογενειακές ρίζες

Ο Νορμανδός ιστορικός Ντούντο του 10ου αιώνα στο έργο του για τους πρώτους Νορμανδούς βασιλείς καταγράφει ότι ο Ρόλλο βαπτίστηκε χριστιανός με το όνομα Ροβέρτος. Μια εναλλακτική λύση του ονόματος του η οποία προτάθηκε από τον ιστορικό Γουέις (1100 - 1175) και ανατέθηκε στον Ερρίκο Β΄ της Αγγλίας σαν απόγονο από μητέρα του Ρόλλο ήταν Ραούλ. Ο Ρόλλο γεννήθηκε το δεύτερο μισό του 9ου αιώνα σε άγννωστη τοποθεσία, η παλιότερη ιστορική καταγραφή σχετικά με την δράση του αναφέρεται την εποχή που πολιορκούσε το Παρίσι την περίοδο 885 - 886 σαν αρχηγός Βίκινγκ επιδρομέων. 
Η παλιότερη πηγή σχετικά με τις ρίζες του Ρόλλο καταγράφεται από τον Γάλλο χρονικογράφο του 10ου αιώνα Ρίτσερ του Ρενς που ισχυρίζεται ότι ο Ρόλλο ήταν γιος του Βίκινγκ οπλαρχηγού Κετίλ. Ο Ρίτσελ δεν συσχετίζει απ'ευθείας συγγένεια του Ρόλλο με τον Κετίλ αλλά αναφέρει ότι ο Κετίλ ήταν αρχηγός των Βίκινγκ επιδρομέων (888) στις ακτές της δυτικής Γαλλίας στις ίδιες περιοχές που έκανε επιδρομές αργότερα και ο Ρόλλο ανάμεσα στον Σηκουάνα και τον Λίγηρα. Οι μεσαιωνικοί χρονικογράφοι έρχονται σε σύγκρουση σχετικά με το εάν η οικογένεια του Ρόλλο καταγόταν από την Νορβηγία ή την Δανία επειδή οι όροι "Βίκινγκ", "Νορβηγοί", "Σκανδιναβοί", "Δανοί" ήταν ευρύτατα διαδεδομένοι σε όλους τους επιδρομείς εκείνη την εποχή. 
Μια βιογραφία του Ρόλλο που έχει συγγραφεί από τον κληρικό Ντούντο του Σαιν-Κουεντίν διεκδικούσε την καταγωγή του Ρόλλο από την Δανία, ένας από τους δισέγγονους του Ρόλλο ήταν ο Ροβέρτος ο Δανός σύγχρονος του Ντούντο. Το έργο του Ντούντο "Νορμανδική Ιστορία" το ανέθεσε στον κληρικό ο εγγονός του Ρόλλο Ριχάρδος Α΄ της Νορμανδίας για να αποθανατίσει τους προγόνους του, αν και γράφει με μεγάλη προκατάληψη υπέρ της δυναστείας του Ρόλλο θεωρείται αξιόπιστο. Ο Ντούντο γράφει ότι ένας ανώνυμος βασιλιάς της Δανίας ήταν ανταγωνιστής της οικογένειας του Ρόλλο ιδιαίτερα στον πατέρα του και τον αδελφό του Γκουρίμ, μετά τον τον θάνατο του πατέρα τους ο Γκουρίμ σκοτώθηκε και ο Ρόλλο δραπέτευσε στην Δανία. Ο Ντούντο ήταν η κύρια πηγή για τον Γουλιέλμο της Γιουμιέγκ (μετά το 1066) και του Όρντερικ Βιτάλις (αρχές του 12ου αιώνα) αν και οι δυο είχαν προσθέσει περισσότερες πληροφορίες.
Ένα Νορβηγικό υπόβαθρο για τον Ρόλλο έγραψε ο Βενεδικτινός μοναχός Γοδεφρείδος Μαλατέρρα τον 11ο αιώνα σύμφωνα με τον οποίο "ο Ρόλλο δραπέτευσε βίαια από την χώρα του σε χριστιανική ακτή". Στην ίδια βάση ο Γουλιέλμος του Μαλμέσμπουρι τον 12ο αιώνα γράφει ότι ο Ρόλλο "γεννήθηκε σε ευγενή οικογένεια μεταξύ των Νορβηγών".

Ιστορικές αναφορές

Ο χρονικογράφος του 12ου αιώνα Μπενουά του Σαιντ-Μωρ γράφει ότι ο Ρόλλο γεννήθηκε σε μια πόλη με το όνομα "Φασγκέ", οι πιθανότερες θέσεις είναι οι πόλεις Φαξ στην Δανία ή Φαούσκ στην Νορβηγία ή κάποια άλλη πόλη που είχε μετονομαστεί. Ο Μπενουά συνεχίζει ότι συγκρούστηκε με κάποιον τοπικό βασιλιά και αναγκάστηκε να δραπετεύσει στην Σκανία, το τοπογραφικό σκηνικό της πόλης "Φασγκέ" και το ορεινό τοπίο όπως περιγράφεται από τον Μπενουά φαίνεται ταυτίζεται περισσότερο με την Νορβηγική Φαούσκ.
Ένας ανώνυμος Ουαλός συγγραφέας του 12ου αιώνα στο έργο του με τίτλο "Η ζωή του Γκρίφφιντ απ Κινάν" αναφέρει ότι ο Ρόλλο ήταν αδελφός του Χάραλντ Χορφάγκρε. 
Ο Ρόλλο σύμφωνα με τα Νορβηγικά Σάγκας του 13ου αιώνα ταυτίζεται με τον Ιρόλφ τον περιπατητή ο οποίος πήρε το όνομα του επειδή "ήταν τόσο βαρύς που δεν μπορούσε να τον αντέξει ένα άλογο". Οι Ισλανδικές πηγές αναφέρουν ότι ο Ρόλλο γεννήθηκε στην Μορ της δυτικής Νορβηγίας στα τέλη του 9ου αιώνα και ήταν γιος του Νορβηγού Γιαρλ Ρόγκνβαλντ του Σοφού και της ευγενούς Χίλντρ Ίρολφνταττερ, οι ιστορίες αυτές ωστόσο δεν θεωρούνται τόσο αξιόπιστες επειδή γράφτηκαν τρεις αιώνες μετά τον Ντούντο.
Υπάρχουν πολλές φήμες για τις συγγενικές σχέσεις του Ρόλλο με τον σύγχρονο ιστορικά Κετίλ Φλάτνοζ, βασιλιά των Δυτικών νησιών της Σκωτίας. Ο Ρίτσερ γράφει ότι ο πατέρας του Ρόλλο ονομαζόταν Κετίλ και ο Ντούντο γράφει αντίστοιχα ότι ο Ρόλλο είχε έναν αδελφό με το όνομα Γκουρίμ αναφορές οι οποίες υποδηλώνουν οικογενειακές σχέσεις μεταξύ τους, τα Ισλανδικά Σάγκας καταγράφουν τον πατέρα του Κετίλ Φλάτνοζ σαν Μπγιορν Γκρίμσον. Το όνομα του Γκρίμ δηλαδή του παππού του Κετίλ Φλάτνοζ σχετίζεται με τον Γκουρίμ, τα Ισλανδικά και Ιρλανδικά Σάγκας γράφουν επιπλέον ότι όταν ήταν ο Ρόλλο νέος επισκέφτηκε την Σκωτία και απέκτησε μια κόρη την Κάθλιν. Οι πρόγονοι του Κετίλ Φλάτνοζ ζούσαν στην Νορβηγική Μορ η οποία σύμφωνα με τα Νορβηγικά Σάγκας αναφέρεται πατρίδα του Ρόλλο, τα ονόματα Κετίλ, Γκουρίμ και Γκρίμ ήταν πολύ συνηθισμένα στις Νορβηγικές κοινωνίες της περιοχής. Οι πληροφορίες ωστόσο για την σύνδεση του Ρόλλο με τον Κετίλ Φλάτνοζ είναι λίγες και δεν υπάρχουν βεβαιωμένες αποδείξεις.

Ο Κάρολος ο Απλός παραχωρεί εδάφη στην βόρεια Γαλλία

Ο Ντούντο γράφει ότι ο Ρόλλο επιτέθηκε στην Ρουέν το 876. Ο σύγχρονος ιστορικός Φλοντόαρντ γράφει ότι ο Ροβέρτος της Βρετάνης πραγματοποίησε εκστρατεία εναντίον των Βίκινγκ που ισοπέδωσαν την Ρουέν και πολλές άλλες πόλεις αλλά τελικά τους παραχωρήθηκαν "μερικές θαλάσσιες επαρχίες". 
Σύμφωνα με τον Ντούντο ο Ρόλλο δημιούργησε φιλία με έναν Άγγλο βασιλιά με το όνομα Άλστεμ, το αίνιγμα λύνεται με την ταυτοποίηση του Ρόλλο με τον Βίκινγκ πολέμαρχο Γκουθρούμ τον οποίο νίκησε ο βασιλιάς του Ουέσσεξ Αλφρέδος ο Μέγας στην συνέχεια βαπτίστηκε χριστιανός με το όνομα "Έθελσταν" και τοποθετήθηκε βασιλιάς των Ανατολικών Άγγλων (880). Ο Ντούντο αναφέρει ότι ο Ρόλλο κατέλαβε το Μπαγιέ με την βία, απήγαγε την πανέμορφη Πόππα, κόρη του Βερεγκάριου κόμη του Ρεν την πήρε σύζυγο του και στην συνέχεια απέκτησε τον διάδοχο του Γουλιέλμο τον Μακρόξιφο.  
Δεν υπάρχουν για τον Ρόλλο αναφορές σύγχρονες με την εποχή του, η αρχαιότερη βρέθηκε σε ένα διάταγμα του Καρόλου του Απλού (918) με τις φράσεις "οι Νορμανδοι του Σηκουάνα", "ο Ρόλλο και οι συγγενείς του" και "για την προστασία του βασιλείου". Ο Ντούντο γράφει αντίστοιχα ότι η συνθήκη είχε κλείσει το 911 στο Σαιν-Κλαιρ-συρ-Επτ, σε ανταμοιβή ο Ρόλλο βαπτίστηκε χριστιανός με το χριστιανικό όνομα Ροβέρτος και υποσχέθηκε την προστασία του βασιλείου. Η συνθήκη επικυρώθηκε με τον γάμο του Ρόλλο με την Γκίζλα κόρη του Καρόλου. Με δεδομένο ότι ο Κάρολος ο Απλός παντρεύτηκε το 907 και η Γκίζλα είχε γεννηθεί πέντε χρόνια πριν τον γάμο οδηγούμαστε στο συμπέρασμα ότι πιθανότατα ήταν νόθη κόρη.  
Μετά τον όρκο πίστης στον βασιλιά Κάρολο τον Απλό σαν τμήμα της Συνθήκης του Σαιν-Κλαιρ-συρ-Επτ ο Ρόλλο μοίρασε τα εδάφη του ανάμεσα στους οπλαρχηγούς του και ο ίδιος εγκαταστάθηκε στην νέα αυλή του στην πρωτεύουσα Ρουέν. Ο Κάρολος ανατράπηκε με εξέγερση (923) και ο διάδοχος του δολοφονήθηκε από τους Βίκινγκ την ίδια χρονιά, ο διάδοχος του Ροδόλφος της Γαλλίας όπως αναφέρει ο χρονικογράφος Φλοντόαρντ παραχώρησε στον Ρόλλο το Μπεζίν και το Μαίν.

Κληρονόμοι

Ο Ρόλλο πέθανε την περίοδο 928 - 933 την χρονιά που φαίνεται μια τρίτη δωρεά εδαφών στην περιοχή του Κοταντέν, τον διαδέχθηκε ο γιος και διάδοχος του Γουλιέλμος.  
Ο γιος του Ρόλλο Γουλιέλμος Α΄ της Νορμανδίας και ο εγγονός του Ριχάρδος Α΄ της Νορμανδίας μετέτρεψαν την Νορμανδία στο ισχυρότερο δουκάτο στην περιοχή των δυτικών Φράγκων. Οι απόγονοι του Ρόλλο ασπάστηκαν πλήρως τον πολιτισμό των Φράγκων και έμειναν γνωστοί στην ιστορία ως "Νορμανδοί".
Ο Ρόλλο ήταν προ-προ-προπάππους του Γουλιέλμου του Κατακτητή του ιδρυτή της Νορμανδικής δυναστείας στην Αγγλία που κατέκτησε τον Αγγλικό θρόνο και είναι ένας από τους γενάρχες των Άγγλων βασιλέων και όλων των σύγχρονων Ευρωπαϊκών βασιλικών οίκων.
Μια κόρη του Ρόλλο η Γκέρλοκ ή Αδέλα της Νορμανδίας παντρεύτηκε τον Γουλιέλμο Γ΄ της Ακουιτανίας από τον Οίκο του Πουατιέ, σύμφωνα με τον Γουλιέλμο της Γιουμιέγκ τον 11ο αιώνα το όνομα της μητέρας της Γκέρλοκ ήταν Πόππα.